МОТИВИ

за отмяна на член 5 алинея 1 от Наредбата за опазване на околната среда

Причини, които налагат отмяната

Причините, налагащи отмяна на сега действащия чл. 5, ал.1 от Наредба за опязване на околната среда, приета с Решение № 79 от 23.05.2019 година на Общински съвет – Трявна са следните:

 В мотивите към решението си /№137 от 17.10.2019 г./, Административен съд – Габрово намира атакувания с протеста текст на чл.5, ал.1, като незаконосъобразен, поради следното:

В Заповедта се излага, че оспореното Решение №79/23.05.2019г. било незаконосъобразно, поради противоречие с материалния закон. Чл. 32, ал. 3 от ЗОСИ уреждал дейностите, които били предмет на чл. 5 от Наредба за опазване на околната среда на територията на Община Трявна, а именно предвидено е издаване на Разрешение за отсичане и изкореняване на по-голям брой дървета и на лозя над 1 декар от началника на управление "Земеделие" при общинската администрация въз основа на писмена молба и при наличие на крайно уважителни причини.

В ЗОСИ бил предвиден специален рад за обжалване на отказа да се издаде разрешение за отсичане или изкореняване на повече от 5 дървета и на лозя над 1дка, като това ставало пред кмета на общината, а самото разрешение се издавало от началник на управление „Земеделие“ при общинската администрация, като законодателят бил предвидил, че обжалването пред кмета на общината, по административен ред е задължителна предпоставка за оспорването на отказа по съдебен ред. ОС Трявна бил приел подзаконова нормативна уредба, при която било вменено задължение за издаване на индивидуални административни актове по чл. 32 ал. 3 от ЗОСИ на кмета на общината, който едновременно с това, на осн. чл. 32, ал. 4 от ЗОСИ се явявал и контролиращ орган в случай на оспорване на отказа за издаване на разрешение по ал. 3. Според областен управител съвместяването на тези две правомощия било недопустимо и противоречало на принципите на административното право и процес.

            Поради изложените съображения оспорваният чл.5, ал.1, е отменен.

 На основание Решение №137/17.10.2019 г. на АС – Габрово е уважен протеста на прокурор в ОП – Габрово.

1.Цели, които се поставят с отмяна на текстовете на наредбата

Целта, която ще се постигне е актуализиране на Наредба за опазване на околната среда на Община Трявна да се намери законосъобразно решение на описания проблем.

Финансови и други средства, необходими за прилагането на Наредбата

За прилагане на Наредба за Опазване на околната среда на Община Трявна не е необходимо разходването на бюджетни средства.

2.Очакваните резултати от прилагането на Наредбата, включително финансовите, ако има такива.

Унифициране на текстовете на Наредба за опазване на околната среда на Община Трявна със Конституцията на Р България и ЗОСИ ще се спази правото на гражданите за обжалване отказа за издаване разрешително за премахване на повече от 5 дървета и лозя над 1 декар..

3.Анализ за съответствие с правото на Европейския съюз

Предлаганата отмяна на разпоредбите на чл. 5, ал.1от Наредба за опазване на околната среда на Община Трявна е подзаконов нормативен акт, поради което съответствието й с правото на Европейския съюз е предопределено от съответствието на основния нормативен акт с него.

Забележка: На основание чл. 26, ал.4 от Закона за нормативните актове, във връзка с чл. 77 от АПК, заинтересованите лица могат да направят предложения и да изразят становища по проекта в 14-дневен срок от публикуването му на Интернет страницата на Община Трявна.

Последните се приемат в деловодството на Общински съвет- Трявна или на e-mail: silviakrasteva@gmail.com